Browning Sporting Bags & Hunting Bags, Caboodles, Dakine Backpacks - Dakine Luggage - Dakine Bags, Fox Outdoor Laptop Backpacks - eBags.com
Browning, Caboodles, Dakine, Fox Outdoor Laptop Backpacks
Concourse 30L Ski Bag
About Browning, Caboodles, Dakine, Fox Outdoor Laptop Backpacks Paulus oor gelowiges se bydraes – Waarom gee? - www.bybelkennis.co.za
Wanneer Paulus die fondsinsameling vir die arm gelowiges in Judea motiveer (2 Kor. 8-9), noem hy ‘n hele paar goeie redes vir die gelowiges om bydraes (vir hierdie saak) te gee.
Eerstens sal dit die gelowiges in Judea se nood verlig. Dit is die oorspronklike doel waarmee die fondsinsameling tot stand gekom het (Hand. 11:27-30; Gal. 2:10), en is opsigself reeds ‘n goeie rede. Daar is egter vir Paulus ook belangriker redes as blote medemenslikheid, naamlik die teologiese redes waarom die Korintiërs (finansiële) gawes vir hierdie saak behoort te gee.
Waarskynlik die vernaamste van hierdie teologiese redes, is dat dit genade (charis) sou vergestalt. Genade is wanneer God se guns onverdiend ontvang word, maar ook wanneer guns (onverdiend) aan andere uitgedeel word. Dit wat die gelowiges besit, is vanweë God se guns. Die geleentheid om te gee, sowel as die wil en daadkrag om dit te doen, is vanweë God se genade. Vir die gelowiges in Judea is die gawes wat hulle op die manier ontvang, te danke aan God se genade, ensovoorts. Die goue draad regdeur Paulus se motiverings aan die Korintiërs om bydraes vir die saak te gee, is dat dit genade prakties sigbaar sal maak.
Net soos wat alles wat ‘n gelowige kan gee, eintlik van God ontvang is, net so is God ook die einddoel van alles wat gegee word. Paulus redeneer: om bydraes vir die saak te gee, is diensbetoning aan God (leitourgia), ‘n vorm van danksegging aan God (eulogia), en dit lei tot die verheerliking van God.
Hierbenewens vergestalt die bydraes wat vir die Judese gelowiges gegee is, ook ‘n liefdesdiens aan hulle (diakonia) en is dit ‘n uitdrukking van die gemeenskaplikheid (koinonia) tussen gelowiges.
Die Korintiërs se gesindheid ten opsigte van die gee van bydraes word dan ook ‘n toetssteen van hulle liefde (8:8): hul liefde vir hul medegelowiges, vir Paulus (wie se eer op die spel was as die fondsinsameling sou misluk), en vir God. Die manier waarop hulle hul bydraes vir die saak sou gee, of nie gee nie, sou dus ‘n bewys wees van die mate waarin Christus se liefde deel geword het van hulle lewens, al dan nie.
Deur te gee sal hulle die voorbeeld van Christus navolg. Hy het Homself gegee, selfopofferend, ten bate van die gelowiges. Netso behoort die gelowiges ook hul bydraes te gee ten bate van hul medegelowiges, al vra dit selfopoffering van hulle. Dié wat Christus as “Here” bely, sal leef na aanleiding van sy voorbeeld (8:9).
Dan is daar die ewewig-motivering (8:13-15). Dit kom daarop neer dat die oorvloed van sommige, God se tydige voorsiening is vir die gebrek van andere. Daarom behoort die Korintiërs, wat deur die guns van God tans (finansiële) oorvloed geniet, vanuit hul oorvloed by te dra tot die verligting van die Judese gelowiges se armoede. Op hulle beurt kan hulle weer van hulle oorvloed met die Korintiërs deel, op die manier (miskien geestelik?) of tydstip waar die Korintiërs gebrek sou ly.
Laastens maak Paulus, met die metafoor van saaiery (in 2 Kor. 9:6-15), die punt dat die gewer ook ‘n opbrengs kan verwag vanuit dit wat hy gegee het. God voorsien die middele om te gee (saad), en Hy bring uiteindelik ‘n opbrengs (oes) daaruit voort. Vir Hom is die gesindheid waarmee daar gegee word, die belangrikste (9:7). Die een wat met ‘n gesindheid van terughoudendheid saai op die landerye, kan tog nie ‘n goeie oes verwag nie? Maar die een wat met ‘n oop hand saai, kan ‘n goeie opbrengs verwag (9:6). Dus: hy wat uitdeel met die gesindheid om ander mildelik daarmee te seën, kan verwag om ook deur God geseën te word. Paulus dui dan vier maniere aan waarop God die Korintiërs sal seën, as hulle met hierdie gesindheid gee:
(1) Voorsiening in hul eie materiële behoeftes. Deur Paulus se verwysing na “brood om te eet” (9:10) en dat die gelowiges genoeg sal hê om weg te gee (9:11), is daar egter duidelik nie hier sprake van ‘n welvaartsteologie, dat God die gewer hierom sal verryk nie.
(2) Hulle geleenthede en middele om ‘n bydrae te kan lewer, sal deur God vermeerder word (9:10). Let hier nie net op die belofte van ‘n vermeerdering van hul middele nie, maar ook op die doel waarvoor dit vermeerder word: sodat hulle nog meer kan weggee (9:11)! Die moontlikheid om die eerste maal vrygewig te gee, met die doel om die seën wat daaruit voortkom dan selfsugtig op te gaar, is dus uitgesluit.
(3) Deur te gee kry hulle deel aan die genadige werking van God (9:10-12). Wat ‘n seën, om God se mede-genadewerker te kan wees!
(4) God sal vanweë hulle gedank en verheerlik word deur die Judese gelowiges (9:11-13).
(5) Die Judese gelowiges sal vir hulle bid en met verlange aan hulle dink (9:14).